ΑΝΩΝΥΜΕΣ ΕΤΑΙΡΕΙΕΣ
ΑΠΟΦΑΣΕΙΣ
Αριθμ. 4817
Έγκριση της 2ης Tροποποίησης του Κανονισμού
Εσωτερικής Λειτουργίας του Οργανισμού Φυσικού Περιβάλλοντος και Κλιματικής Αλλαγής
(Ο.ΦΥ.ΠΕ.Κ.Α.).
TΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΟΡΓΑΝΙΣΜΟΥ ΦΥΣΙΚΟΥ ΠΕΡΙΒΑΛΛΟΝΤΟΣ
ΚΑΙ ΚΛΙΜΑΤΙΚΗΣ ΑΛΛΑΓΗΣ
Έχοντας υπόψη:
1. Τον ν. 4685/2020 «Εκσυγχρονισμός περιβαλλοντικής
νομοθεσίας, ενσωμάτωση στην ελληνική νομοθεσία των
Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις» (Α’ 92).
2. Την υπό στοιχεία ΥΠΕΝ/ΔΔΥ/72083/6635 απόφαση
του Υπουργού Περιβάλλοντος και Ενέργειας «Συγκρότηση του Διοικητικού Συμβουλίου του Νομικού Προσώπου
Ιδιωτικού Δικαίου με την επωνυμία ’’Οργανισμός Φυσικού
Περιβάλλοντος και Κλιματικής Αλλαγής’’ (Ο.ΦΥ.ΠΕ.Κ.Α.)»
(ΥΟΔΔ 581), όπως τροποποιήθηκε με την υπό στοιχεία
ΥΠΕΝ/ΔΔΥ/90177/6250/29-9-2021 απόφαση του Υφυπουργού Περιβάλλοντος και Ενέργειας (ΥΟΔΔ 832).
3. Την υπ’ αρ. 283/04-02-2021 απόφαση της Προέδρου
του Δ.Σ. «Ορισμός Γενικού Διευθυντή του Οργανισμού
Φυσικού Περιβάλλοντος και Κλιματικής Αλλαγής (Ο.ΦΥ.
ΠΕ.Κ.Α.) (ΑΔΑ: 668246ΜΑΖΤ-Α8Ω).
4. Την υπ’ αρ. 2927/13-08-2021 απόφαση τροποποίησης και κωδικοποίησης του «Κανονισμός Εσωτερικής
Λειτουργίας του Οργανισμού Φυσικού Περιβάλλοντος
και Κλιματικής Αλλαγής (Ο.ΦΥ.ΠΕ.Κ.Α.)» (ΠΡΑ.Δ.Ι.Τ. 119).
5. Την υπ’ αρ. 3639/08-02-2023 εισήγηση του Γενικού
Διευθυντή του ΟΦ.Υ.ΠΕ.Κ.Α.
6. Το υπ’ αρ. 4215/13-02-2023 Πρακτικό της 107ης Συνεδρίασης του Διοικητικού Συμβουλίου του Ο.ΦΥ.ΠΕ.Κ.Α.,
αποφασίζει:
Την έγκριση της 2ης Τροποποίησης του υφιστάμενου Κανονισμού Εσωτερικής Λειτουργίας του Οργανι-
σμού Φυσικού Περιβάλλοντος και Κλιματικής Αλλαγής
(Ο.ΦΥ.ΠΕ.Κ.Α.), με σκοπό την πληρέστερη ανταπόκριση του Οργανισμού στις διαδικασίες ανάληψης και
υλοποίησης έργων, καθώς και σε θέματα πειθαρχικών
παραπτωμάτων, σύμφωνα με τις κάτωθι αναφερόμενες
ειδικότερες τροποποιήσεις:
1) Στο άρθρο 3 του Κανονισμού προστίθεται παράγραφος 3 ως εξής:
«3. Στις διατάξεις πειθαρχικών παραπτωμάτων και
διαδικασιών του παρόντος Κανονισμού δεν υπάγονται
τα όργανα της Διοίκησης, ο Νομικός Σύμβουλος και οι
δικηγόροι με έμμισθη εντολή».
2) Στο άρθρο 4 του Κανονισμού, η περ. θ’ της παρ. 2,
αντικαθίσταται ως εξής:
«Εγκρίνει την ανάληψη υλοποίησης από τον Ο.ΦΥ.ΠΕ.Κ.Α.
ως ενδιάμεσου φορέα διαχείρισης ή ως τελικού δικαιούχου Έργων χρηματοδοτούμενων, εν όλω ή εν μέρει, από
εθνικούς πόρους ή την Ευρωπαϊκή Ένωση ή από άλλους
διεθνείς Οργανισμούς, καθώς και συγχρηματοδοτούμενα Επιχειρησιακά Προγράμματα ή και από ίδιους πόρους.
Αποφασίζει για την αποδοχή από τον Ο.ΦΥ.ΠΕ.Κ.Α. της διαχείρισης κάθε Έργου και εγκρίνει τον συνολικό Προϋπολο-
γισμό του. Επίσης εγκρίνει τη συμμετοχή του Ο.ΦΥ.ΠΕ.Κ.Α.
ως συνεργαζόμενου εταίρου, σε Έργα που εξυπηρετούν
τους σκοπούς και τη λειτουργία του Οργανισμού».
Στο ίδιο άρθρο η περ. στ’ της παρ. 2 αντικαθίσταται
ως εξής:
«στ) Ασκεί πειθαρχική εξουσία στο πάσης φύσης προσωπικό του Ο.ΦΥ.ΠΕ.Κ.Α., ως δευτεροβάθμιο πειθαρχι-
κό όργανο, σύμφωνα με τα ειδικότερα οριζόμενα στην
παρούσα».
3). Στο άρθρο 7 του Κανονισμού προστίθεται παράγραφος 10 ως εξής:
10) «Υπογράφει επιστολές υποστήριξης για Προτάσεις
υλοποίησης Έργων από τρίτους εφόσον οι όροι και οι
σκοποί των Έργων συνάδουν με τους σκοπούς και τη
λειτουργία του Οργανισμού».
4). Στο άρθρο 8 του Κανονισμού, η παρ. 18 αντικαθίσταται ως εξής:
«Εγκρίνει τη συμμετοχή του Οργανισμού ως συνεργαζόμενου εταίρου, φορέα υλοποίησης ή και τελικού
δικαιούχου, σε Προτάσεις για την υλοποίηση χρηματοδοτούμενου, συγχρηματοδοτούμενου έργου μετά από
εισήγηση του Τμήματος διαχείρισης ερευνητικών έργων
και αναπτυξιακών προγραμμάτων και εκδίδει τη σχετική
απόφαση έγκρισης υποβολής της Πρότασης. Η παραπάνω
διαδικασία ακολουθείται και για την έγκριση έργων χρηματοδοτούμενων από τους ίδιους πόρους του Ο.ΦΥ.ΠΕ.Κ.Α.».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Φεβρουαρίου 2023
ΤΕΥΧΟΣ ΠΡΑ.Δ.Ι.Τ.
Αρ. Φύλλου 20
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 20/21.02.2023
Στο ίδιο ως άνω άρθρο 8 του Κανονισμού η παράγραφος 19 αντικαθίσταται ως εξής:
«Εγκρίνει τα Τεχνικά Δελτία πράξεων από τον Ο.ΦΥ.
ΠΕ.Κ.Α. στο πλαίσιο προσκλήσεων που εκδίδονται από
προγράμματα που χρηματοδοτούνται απευθείας ή συγχρηματοδοτούνται από την ΕΕ και άλλους διεθνείς ορ-
γανισμούς, καθώς και από ιδιωτικούς και ίδιους πόρους,
αποφασίζει και υπογράφει όλα τα σχετικά έγγραφα που
αφορούν στην υποβολή των Τεχνικών Δελτίων Προτεινόμενων πράξεων από τον Ο.ΦΥ.ΠΕ.Κ.Α. και στην ανάληψη
της αντίστοιχης υποχρέωσης επίβλεψης/επιστασίας του
φυσικού και οικονομικού αντικειμένου όλων των υποέργων της προτεινόμενης πράξης, όπου προβλέπεται, στις
τροποποιήσεις αυτών καθώς και στις ενέργειες ολοκλήρωσης. Εξουσιοδοτεί προσωπικό του Ο.ΦΥ.ΠΕ.Κ.Α. και
αναθέτει ρόλους σε πληροφοριακά συστήματα μέσω
των οποίων συναλλάσσεται ο Ο.ΦΥ.ΠΕ.Κ.Α. και διεκπεραιώνει τις λειτουργίες του, συμπεριλαμβανομένων των
συστημάτων των φορέων χρηματοδότησης».
Στο ίδιο ως άνω άρθρο 8 του Κανονισμού η παράγραφος 20 αντικαθίσταται ως εξής:
«Εγκρίνει τις αποφάσεις αυτεπιστασίας (Αποφάσεις
Υλοποίησης με Ίδια Μέσα) των πράξεων που έχουν υποβληθεί στο πλαίσιο προσκλήσεων που έχουν εκδοθεί από
τα Επιχειρησιακά Προγράμματα του ΕΣΠΑ και εγκριθεί
καθώς και τις τροποποιήσεις αυτών. Επίσης αποφασίζει
και υπογράφει τυχόν εξειδικεύσεις/συμπληρώσεις διαδικασιών, όπου αυτό απαιτείται στα πλαίσια υλοποίησης
των εγκεκριμένων τεχνικών δελτίων συγκεκριμένων χρηματοδοτούμενων έργων που υλοποιεί ο Ο.ΦΥ.ΠΕ.Κ.Α., υπό
την προϋπόθεση της τήρησης των κανόνων επιλεξιμότητας των δαπανών και των αντίστοιχων διαδικασιών του
Ο.ΦΥ.ΠΕ.Κ.Α. Αποφασίζει και εκδίδει οποιαδήποτε πράξη
απαιτείται/προβλέπεται στους οδηγούς χρηματοδότησης των πράξεων/έργων για την εύρυθμη υλοποίηση και
ολοκλήρωσή τους. Αποφασίζει και εκδίδει τις σχετικές
αποφάσεις απασχόλησης έμμισθου προσωπικού, στις
περιπτώσεις που απαιτείται από τον οδηγό χρηματοδότησης. Εγκρίνει την ταμειακή διευκόλυνση των έργων,
σύμφωνα με τους όρους που έχουν εγκριθεί από το ΔΣ.».
5). Στην παρ. 2 του άρθρου 31 του Κανονισμού, προστίθεται περίπτωση και ως εξής:
«κ) οποιαδήποτε πράξη κατά της γενετήσιας ελευθερίας, καθώς και ειδικότερα η προσβολή της γενετήσιας αξι-
οπρέπειας άλλου προσώπου ή και οποιαδήποτε πράξη
οικονομικής εκμετάλλευσης της γενετήσιας ζωής, εντός
και εκτός υπηρεσίας. Επιβαρυντική περίσταση αποτελεί
η τέλεση των πράξεων αυτών σε βάρος ανηλίκων ή και
η τέλεση των πράξεων αυτών από υπαλλήλους κατά κατάχρηση των υπηρεσιακών τους καθηκόντων».
6). Στην παρ. 12 του άρθρου 33 του Κανονισμού μετά
την περ. θ’ προστίθεται νέα περίπτωση ι’ ως εξής:
«ι) επίσης, η ποινή της οριστικής παύσης μπορεί να
επιβληθεί στον υπάλληλο σε βάρος του οποίου ασκήθηκε ποινική δίωξη για οποιοδήποτε έγκλημα κατά της
γενετήσιας ελευθερίας ή για οποιοδήποτε έγκλημα οικονομικής εκμετάλλευσης της γενετήσιας ζωής»,
Στην ίδια ως άνω παρ. 12 του άρθρου 33 του Κανονισμού, κατόπιν της προαναφερθείσας προσθήκης, η
περ. ι’ αναριθμείται πλέον σε ια’.
7). Στην παρ. 1 του άρθρου 35 του Κανονισμού, οι
περ. α’ και β’ αντικαθίστανται ως εξής:
«1. Πειθαρχικά Όργανα είναι:
α) Το Πρωτοβάθμιο Πειθαρχικό Συμβούλιο, το οποίο
αποτελείται από πέντε (5) μέλη, εκ των οποίων, τον Γενικό
Διευθυντή με τον αναπληρωτή του, τον Νομικό Σύμβουλο με τον αναπληρωτή του, τον Προϊστάμενο της Διεύ-
θυνσης Διοικητικού-Οικονομικού με τον αναπληρωτή
του, τον Προϊστάμενο του Τμήματος Διοικητικού με τον
αναπληρωτή του και έναν εκπρόσωπο των εργαζομένων
με τον αναπληρωτή του, οι οποίοι επιλέγονται από το
υπαλληλικό προσωπικό, με όποιο τρόπο και εάν υπηρετούν στον Οργανισμό, κατόπιν δημόσιας κλήρωσης.
Το Πρωτοβάθμιο Συμβούλιο συγκροτείται για ένα έτος
στην αρχή κάθε έτους με απόφαση ΔΣ και προεδρεύει
σε αυτό ο Γενικός Διευθυντής.
β) Το Διοικητικό Συμβούλιο του Οργανισμού, το οποίο
λειτουργεί ως Δευτεροβάθμιο Πειθαρχικό Συμβούλιο».
Στην παρ. 2 του άρθρου 35 του Κανονισμού η πρόταση
«Η Διεύθυνση Διοικητικών και Οικονομικών Υπηρεσιών
συνδράμει στην λειτουργία των Πειθαρχικών Συμβουλίων» διαγράφεται.
Στην παρ. 3 του άρθρου 35 του Κανονισμού η δεύτερη
πρόταση αντικαθίσταται ως εξής:
«Το Δευτεροβάθμιο Πειθαρχικό Συμβούλιο εξετάζει
τις ενστάσεις κατά των αποφάσεων του Πρωτοβάθμιου
Πειθαρχικού Συμβουλίου».
8). Η παρ. 1 του άρθρου 36 του Κανονισμού αντικαθίσταται ως εξής:
1. «Η παραπομπή της υπόθεσης στο Πρωτοβάθμιο
Πειθαρχικό Συμβούλιο είναι υποχρεωτική όταν υπάρχει
αιτιολογημένη εισήγηση του πειθαρχικού προϊσταμένου
που ορίζεται ο Προϊστάμενος της αρμόδιας Διεύθυνσης
ή της Γενικής Διεύθυνσης αν η οργανική μονάδα υπάγεται απευθείας σε αυτήν».
Η παρ. 16 του άρθρου 36 του Κανονισμού αντικαθίσταται ως εξής:
«Η τελεσίδικη πειθαρχική απόφαση του Δευτεροβάθμιου Πειθαρχικού Συμβουλίου υπογράφεται από τον
Πρόεδρο και τον Γραμματέα του Πειθαρχικού Συμβουλίου και κοινοποιείται στον υπάλληλο που κρίθηκε από
το Πειθαρχικό Συμβούλιο με μέριμνα της Διεύθυνσης
Διοικητικού Οικονομικού».
Η παρ. 19 του άρθρου 36 του Κανονισμού αντικαθίσταται ως εξής:
«19. Για όσα θέματα πειθαρχικού δικαίου και διαδικασιών δεν ρυθμίζονται από τον παρόντα κανονισμό ισχύουν
αναλόγως οι διατάξεις του ν. 2690/1999 «Κύρωση του
Κώδικα Διοικητικής Διαδικασίας και άλλες διατάξεις»
(Α’ 45), όπως εκάστοτε ισχύει».
Αθήνα, 17 Φεβρουαρίου 2023
Η Πρόεδρος
ΜΑΡΙΑ ΠΑΠΑΔΟΠΟΥΛΟΥ

[Source: 20231100020.pdf | Tokens: 8778]